એટ્રોસિટી કાયદાને પાંગળો બનાવવાના વિરોધમાં દલિત સંગઠન દ્વારા આજે ભારત બંધનું એલાન આપવામાં આવ્યું હતું. દલિત સમાજ દ્વારા આપવામાં આવેલા આ બંધના એલાનને બાબરામાં પૂરતું સમર્થન મળ્યું હતું. અહીં શહેરની તમામ દુકાનો બંધ રહી હતી. વેપારીઓએ પોતાના ધંધા રોજગાર બંધ રાખી દલિત સમાજના આંદોલનને ટેકો આપ્યો હતો. અહીં સવારે દલિત સમાજના આગેવાનો શહેરના તમામ વેપારીઓને દુકાનો બંધ રાખી સમર્થન આપવાની અપીલ કરતા શહેરની તમામ વિસ્તારમાં બજારો બંધ રહી હતી. જેમા મુખ્ય બજાર, નાગરીક બેન્ક ચોક, મોટા બસ્ટેન્ડ, પાટીદાડ માર્કેટ, જુના બસ્ટેન્ડ, હાઇવે પરની તમામ દુકાનોના વેપારીઓએ સજ્જડ બંધ પાળ્યો હતો.